**ΔΕΛΤΙΟ ΤΥΠΟΥ**

**1821 – 200 χρόνια μετά…**

Διημερίδα 17 & 18 Απριλίου 2021 για τον εορτασμό των 200 χρόνων από το 1821

Οι Διευθύνσεις Πρωτοβάθμιας και Δευτεροβάθμιας Εκπαίδευσης Ημαθίας, για τον εορτασμό των 200 χρόνων από το 1821, διοργανώνουν σε συνεργασία με το 3ο Περιφερειακό Κέντρο Εκπαιδευτικού Σχεδιασμού (ΠΕΚΕΣ) Κεντρικής Μακεδονίας και τους Δήμους Βέροιας, Νάουσας και Αλεξάνδρειας, τη Διημερίδα «**1821 – 200 χρόνια μετά…**» το Σάββατο 17 και την Κυριακή 18 Απριλίου 2021. Την πρώτη ημέρα θα παρουσιαστούν εργασίες παιδιών από σχολεία Πρωτοβάθμιας και Δευτεροβάθμιας Εκπαίδευσης. Τη δεύτερη ημέρα οι ιστορικοί π. Αθανάσιος Βουδούρης και κ. Εμμανουήλ Βαλσαμίδης θα μιλήσουν για την Επανάσταση στη Νάουσα και την ευρύτερη περιοχή, ενώ ο κ. Γρηγόριος Γιοβανόπουλος θα μιλήσει για τη συμβολή των Μακεδόνων του Καρατάσου στον Αγώνα.



